**Sakksarok gyermek sakkverseny – 2018.03.24.**

 **A verseny célja:** - az iskolai szakkörökre járó gyerekeknek versenyzési sikerélmény-szerzési lehetőség biztosítása, új sakktehetségek felfedezése, a versenyengedéllyel rendelkező játékosok részére (külön csoport) felkészülés a diákolimpiai döntőre.

**A verseny rendezője**: Sakksarok Oktatási és Sport Közhasznú Egyesület.

**Verseny kezdete**: 2018.03.24**.** 10:00 óra

Figyelem! A nagy létszámra való tekintettel azokat a nevezéseket tudjuk elfogadni, akik írásban előzetesen jelentkeznek az info@sakksarok.hu címen, ésa helyszínen is regisztrálnak az érkezéskor!

**Verseny helyszíne:**Liszt Ferenc Általános Iskola. 1146 Budapest, Hermina út 23.

**Nevezés határideje és módja:**március 22. 20 óra. E-mail: info@sakksarok.hu vagy sakksarok@gmail.com A nevezéseket a bejelentkezés határideje és a csoportok létszáma szerint igazoljuk vissza. A nevezésnek tartalmaznia kell a gyermek nevét, rendelkezik e versenyengedéllyel, valamint pontos születési idejét.

**A nevezéseket csak a versenyterem 100 fős befogadóképességéig fogadjuk**; esetleges helyszíni nevezést pedig a verseny kezdete előtt legkésőbb fél órával tudunk elfogadni, a maximális létszám eléréséig!

**Nevezési díj:**1 500 Ft. Helyszíni nevezés: 2 000 Ft. Testvérkedvezmény: 1 000/fő.

**Csoportok**: Korcsoportok: kezdő 1-2. osztályos, kezdő 3-4. osztályos, kezdő felsős, versenyengedéllyel rendelkező alsó tagozatos kategóriában.

**Regisztráció**: 9.00.- 9.45.

**A fordulók időpontja:**Megnyitó: 10.00. 1. forduló: 10.15, 2. forduló: 10.50, 3. forduló: 11.30, 4. forduló: 12.10, 5. forduló: 12.45, 6. forduló: 13.30, 7. forduló: 14.10.  Eredményhirdetés: 14.45.

**A verseny lebonyolítása:**7 fordulós svájci rendszer, 10-10 perc órahasználattal a FIDE rapid szabályai szerint.

**A helyezések eldöntése:**1. szerzett pont, 2. Buchholz - számítás, 3. progresszív mezőnyérték, 4. Berger-számítás, 5. egymás elleni eredmény.

**Díjazás:** A győztesek elnyerik a Sakksarok kupát. Korcsoportonként az első három helyezett érmet kap valamint oklevél és tárgydíjazásban részesül. A negyedik, ötödik és hatodik helyezett oklevelet kap.

**Eredmények, további információk egyesületünk életéről:**[**www.sakksarok.hu**](http://www.sakksarok.hu/)

(A változtatás jogát fenntartjuk! Mindenkit szeretettel várunk a rendezvényen!)